b'\n_START_ARTICLE_\nTransworld Skateboarding\n_START_PARAGRAPH_\nTRANSWORLD SKATEboarding (pogosto okraj\xc5\xa1ano TWS) je rolkarska revija in spletna stran v lasti Time4 Media. Revija izhaja \xc5\xbee od leta 1983, sedanji uredniki pa so Skin Phillips, Eric Stricker in Carleton Curtis. Poleg revije, ki ima sestrsko publikacijo na Japonskem, in ima ve\xc4\x8d kot 60\xc2\xa0% tr\xc5\xbeni dele\xc5\xbe, revija izdaja tudi rolkarske filme._NEWLINE_Od leta 1999 revija vsako leto prireja podelitev nagrad za dose\xc5\xbeke na podro\xc4\x8dju rolkanja, imenovane Transworld Skateboards Awards, pri katerih zmagovalce izglasujejo bralci revije.\n_START_SECTION_\nZgodovina\n_START_PARAGRAPH_\nTWS je bil ustanovljen leta 1983, kot odgovor na \xc4\x8dlanek v rolkarski reviji Thrasher "Skate and destroy" (Rolkaj in uni\xc4\x8duj), ki ga je napisal CR Stecyk III pod psevdonimom Lowboy, in oglas za Independent, na katerem je bila \xc5\xbeenska z odkritim oprsjem, na katerem so bile nalepke podjetja._NEWLINE_TRANSWORLD sta za\xc4\x8dela izdajati Larry Balma, lastnik podjetja Tracker, in Peggy Cozens. Sprva je bil uredni\xc5\xa1ki tim znan kot "Zdru\xc5\xbeena rolkarska fronta" (ang: United Skate Front). Balma je kasneje povedal, da so revijo ustanovili, ker se jim je zdel Thrasher pregrob in neprimeren za otroke. Rolkanje je takrat postajalo vedno bolj popularno in TWS je bil mi\xc5\xa1ljen kot revija namenjena novim generacijam._NEWLINE_V prvi \xc5\xa1tevilki revije je bil \xc4\x8dlanek "Skate and Create" (Rolkaj in ustvarjaj), v katerem je njegova avtorica Peggy Cozens napisala, da jo skrbi nov na\xc4\x8din razmi\xc5\xa1ljanja, ki ga vsiljujejo rolkarjem: Rolkaj in uni\xc4\x8duj. V \xc4\x8dlanku nadaljuje s pozitivnimi in kreativnimi stranmi rolkanja. Tak odnos je revija ohranila, kar potrjuje tudi preminuli lastnik Thrasherja Fausto Vitello, ki je napisal, da je bil TWS - rolkanje in ustvarjanje, Thrasher pa rolkanje in uni\xc4\x8devanje._NEWLINE_Leta 1984 se je reviji pridru\xc5\xbeil David Carson, ki je pri reviji ostal do 1991 in je ustvaril njegovo zna\xc4\x8dilno podobo. V tem obdobju so slike prispevala J. Grant Brittain in Spike Jonze, \xc4\x8dlanke pa so pisali poklicni rolkarji, kot so Lance Mountain, Tony Hawk, Gary Scott Davis in Mark Gonzales._NEWLINE_Revija je bila leta 1997 prodana Times Mirrorju, leta 2000 pa je postala del AOL Time Warner. Tako so naslednje leto poleg revije delili tudi zgo\xc5\xa1\xc4\x8denke z zastonj urami interneta pri AOLu. Teh potez se takrat samo uredni\xc5\xa1tvo ni zavedalo, dokler ni bilo prepozno, a so se v naslednji \xc5\xa1tevilki opravi\xc4\x8dili._NEWLINE_Med uredniki in lastniki je za\xc4\x8delo prihajati do nesoglasij, zaradi \xc4\x8desar so revijo zapustili klju\xc4\x8dni uredniki, med njimi tudi J Grant Britain, Dave Swift in Atiba Jefferson, ki so ustanovili revijo The Skateboard Mag v letu 2003._NEWLINE_12. septembra 2006 je Time INc. napovedal, da je Time4 Media, pod okriljem katerega je tudi TWS, na prodaj. Razlog za prodajo je bil, da te revije niso ve\xc4\x8d v njihovi publikacijski strategiji.'